Iż-żminijiet il-ġodda jeżiġu regolazzjoni awdjoviżiva ġdida Fit-13 ta' Ġunju l-ambaxxaturi għall-UE kkonfermaw qbil li ntlaħaq fis-6 ta' Ġunju 2018 bejn il-Presidenza Bulgara tal-Kunsill u r-rappreżentanti tal-Parlament Ewropew dwar l-immodernizzar tar-regoli eżistenti dwar il-provvista ta' servizzi tal-media awdjoviżiva fl-Ewropa It-tfassil ta' politika tajba jinvolvi l-iżgurar li r-regoli tagħna jkunu aġġornati u jirriflettu t-teknoloġija moderna. B'riżultat ta' dan il-qbil dwar is-servizzi tal-media awdjoviżiva, ser inkunu mgħammra aħjar biex nipproteġu l-konsumaturi u t-tfal, niġġieldu t-tixrid tad-diskors ta' mibegħda u nissalvagwardjaw il-pluraliżmu u l-indipendenza tal-media. Boil Banov, ministru għall-kultura tar-Repubblika tal-Bulgarija u president tal-Kunsill proposta għal reviżjoni tad-direttiva dwar il-provvista ta' servizzi tal-media awdjoviżiva fid-dawl tar-realtajiet li qed jinbidlu tas-swieq (AVMSD) ġiet ippreżentata mill-Kummissjoni fl-2016 wara evalwazzjoni bir-reqqa tal-AVMSD preċedenti tal-2010. Din l-evalwazzjoni enfasizzat il-ħtieġa li jiġu żgurati kondizzjonijiet ekwivalenti ta' kompetizzjoni bejn is-settur tax-xandir tradizzjonali jiġifieri t-televiżjoni, u servizzi ġodda bħal servizzi ta' video on-demand, pjattaformi ta' video-sharing u l-kontenut awdjoviżiv fuq in-netwerks soċjali, biex l-utenti jkunu protetti aħjar, tiġi inkoraġġuta l-innovazzjoni u jiġi promoss il-kontenut awdjoviżiv Ewropew Ir-regoli l-ġodda ser: joħolqu kondizzjonijiet ekwivalenti ta' kompetizzjoni bejn l-operaturi kollha fil-protezzjoni tal-utenti indipendentement mis-servizz li jipprovdu u l-pjattaforma li jużaw. Dan ifisser li l-utenti ser jirċievu protezzjoni indaqs sew jekk qed jaraw film fuq it-TV tradizzjonali jew fuq it-TV on-demand. Barra minn hekk il- protezzjoni tal-minorenni u l-utenti kollha minn kontenut vjolenti u ta' ħsara, kif ukoll minn diskors ta' mibegħda ser tittejjeb bl-introduzzjoni ta' responsabbiltà ċara għal pjattaformi ta' video-sharing . L-istati membri ser ikunu jistgħu jieħdu azzjoni permezz tar-regolaturi nazzjonali tal-qasam awdjoviżiv kontra dawk l-operaturi li ma jirrispettawx ir-regoli ikabbru d-diversità kulturali jippromwovu il-kontenut Ewropew, peress li l-fornituri ta' servizzi tal-media awdjoviżiva on-demand ser ikollhom jiżguraw li tal-anqas 30% tal-katalogi tagħhom jikkonsisti f'kontenut Ewropew u li dan jingħata prominenza adegwata jagħmlu disponibbli riżorsi li għandhom jiġu investiti fil-produzzjoni ta' kontenut Ewropew billi l-istati membri jistgħu jeżiġu kontribuzzjoni finanzjarja mill-fornituri ta' servizzi ta' TV u ta' media on-demand , inkluż dawk stabbiliti fi stat membru ieħor, b'eżenzjonijiet li jistgħu jagħmluha aktar faċli għal negozji ġodda u kumpanniji żgħar itejbu l-kooperazzjoni bejn l-awtoritajiet tal-qasam awdjoviżiv tal-istati membri billi jsaħħu il-grupp ta' regolaturi Ewropej għas-servizzi tal-media awdjoviżiva (ERGA) u jistabbilixxu r-rwol tiegħu fil-liġi tal-UE jiggarantixxu flessibilità minħabba li l-istati membri ser ikunu jistgħu j adattaw ir-regoli għal ċirkostanzi nazzjonali jadottaw regoli aktar stretti jekk ikunu jridu hekk Il-passi li jmiss Issa li l-qbil ġie kkonfermat mill-ambaxxaturi għall-UE f'isem il-Kunsill, id-direttiva ser tiġi ppreżentata lill-Parlament Ewropew għal vot fl-ewwel qari, u sussegwentement lill-Kunsill għall-adozzjoni. Id-direttiva ser tidħol fis-seħħ fl-20 jum wara l-pubblikazzjoni tagħha fil-Ġurnal Uffiċjali tal-UE u l- istati membri ser ikollhom 21 xahar biex jittrasponuha fil-leġislazzjoni nazzjonali.